ગબ્બર મંદિર બે દિવસ બંધ રહેશે તેમ જ બે દિવસ રોપ વે સુવિધા પણ બંધ રાખવાની જાહેરાત મંદિર ટ્રસ્ટ તરફથી કરવામાં આવી છે. ગબ્બરગઢ પર મોટા પ્રમાણમાં મધપૂડાઓ જામ્યાં છે જેને લઇને યાત્રાળુઓને મધમાખીઓના ઝેરી ડંખનો ભોગ ઘણીવાર બનવું પડેછે. ત્યારે યાત્રાળુઓની સલામતીના હેતુથી નુકસાનકારક મધપૂડાઓને હટાવવાની કામગીરી કરવામાં આવનાર છે. જેને લઇને બે દિવસ ગબ્બરગઢ મંદિર અને રોપ વે સુવિધા બંધ રાખવાનો નિર્ણય કરવામાં આવ્યો હોવાનું જાણવા મળે છે